[{"text_idx": "#000004", "text": "Ras Bondiau Rhyfel genedlaethol oedd wythnos \u2018Boom\u2019 ym mis Mawrth 1918. Nod y ras oedd annog trefi i gystadlu a\u0302\u2019i gilydd i godi arian. Roedd Maer Llanelli, yr Henadur D. James Davies, yn ffyddiog y byddai\u2019r dref yn cyrraedd y targed o \u00a3100,000 i dalu am long danfor. Cyrhaeddodd Llanelli ei tharged sawl gwaith drosodd ac roedd yn ail yn unig i Gaerdydd. Ffynhonnell: Amgueddfeydd Sir Ga\u0302r."}, {"text_idx": "#000005", "text": "Mewn llyfryn swyddogol a gyhoeddwyd adeg dadorchuddio Cofeb Ryfel Sir Ga\u0302r ym 1924 fe restrir enwau 1,913 o ddynion a menywod o\u2019r sir a gollodd eu bywydau yn y Rhyfel Mawr. Yn sgil gwaith ymchwil gan Brosiect Cofebau Gorllewin Cymru, mae\u2019r ffigur hwnnw bellach yn 2,700 o ddynion a menywod. Yn eu plith y mae hanner cant o bobl o Lanelli a Phorth Tywyn y gwyddom iddynt gael eu lladd wrth wasanaethu gyda\u2019r Llynges Frenhinol a\u2019r Llynges Fasnachol. Gartref fe wnaeth Llanelli gyfraniad pwysig i\u2019r ymdrech ryfel \u2013 agorodd ffatri TNT Nobel ym Mhen-bre ym 1914 a\u2019r Llanelly Shell Factory ym Machynys ym 1915. Cafodd gweithwyr ffatri eu hannog i dyfu llysiau a ffrwythau yn eu gerddi, i gefnogi\u2019r ymgyrchoedd codi arian \u2018Ymlaen Llanelli\u2019, ac i ddarparu adloniant ar gyfer milwyr clwyfedig mewn ysbytai lleol."}, {"text_idx": "#000007", "text": "Royal Commission on the Ancient"}]